b'\n_START_ARTICLE_\nSauen Shaun\n_START_PARAGRAPH_\nSauen Shaun (orig: Shaun the Sheep) er en britisk animert (stop motion) komiserie for barn som har g\xc3\xa5tt p\xc3\xa5 CBBC siden 2007. Serien handler om sauen Shaun, en nysgjerrig sau og flokkens ubestridte leder. Saueflokken bor sammen med gjeterhunden Bitzer, bonden, tre griser og diverse andre dyr p\xc3\xa5 en idyllisk bondeg\xc3\xa5rd. Serien ble skapt av Richard Starzak og produsert av Aardman Animations og HiT Entertainment._NEWLINE_Sauen Shaun dukket f\xc3\xb8rst opp i 1995 i den Oscarvinnende kortfilmen Tett p\xc3\xa5 med Wallace og Gromit (Wallace forelsker seg)._NEWLINE_I Norge er Sauen Shaun blitt sendt p\xc3\xa5 NRK Barne-TV siden 2007.'